  Виталий Пронин Мынам атае, Никита Байтеряков, быдэс улонзэ чотъёсын шальтыртыса ортчытӥз — колхозын валтӥсь бухгалтер луыса ужаз. Ваньмон дыръяз туж тунсыкъяськиз матысь гуртъёслэн историенызы. Атае Сталинэн герӟаськем 2 учыр сярысь мадьыса кельтӥз. Гуртын улӥсьлэн педло потан интыез ӵемгес коргид берынгес луэ вал. Куд-огез бакчаязы гинэ капчиятӥськылӥзы. Озьы ик лэсьтэм одӥгез воргорон но, бервылаз газет кесэг кельтэм. Нунал ортчыса, дораз 2 милицаос пыро. — Ну, Пильып, та тынад-а газет кесэгед? — кеськиз одӥгез милица. — Ӧйтӧд, — вазе воргорон. — Тынад, — аслэсьтыз каре милица, — сое ми доры бускелед Тихон Миронович вуттӥз. Возьматӥзы со саптаськем газет юдэсэз. Нош отын — Сталинлэн туспуктэмез. Со дырысен Пильыпез нокин ӧз адӟылы ни. Репрессилэн машинаез ньылӥз, луоз... Кыкетӥяз учыре ӝимиз Ондыръян Миклай. Гуртысьтымы уноез мӧйыгес воргоронъёс ужзы бере люкаськылӥзы пулэсь арбериос лэсьтон-вӧлон мастерское. Картаен, доминоен бер уёзь шальккетъязы. Нош кӧня меда бинялтэм-чильым пурккетъязы! Татчы ӵем гинэ кожалляз Ондыръян Миклай но. Со котьку но ӧжытак шӧмаськемын луылӥз.Кузёезлэсь уг кыльы валБыжтэм нимо пуныез. Одӥг ӝытэ Миклай ушъяськыны шӧтам: — Малы мынам пуные котьку сьӧрам калге? Со уго Сталин кадь визьмо... Тазэ но воргоронэз огдырлы пытсэт сьӧры келязы. Кема ӧз возе — 58-тӥ статья лякыны ӧз быгатэ. Озьы тӥни. Кылдэ котьку пинь сьӧрад возёно. ________ Николай БАЙТЕРЯКОВ  